เรื่องร้องเรียน: งานซ่อมถนน ซอยสมเด็จพระเจ้าตากสิน21 ไม่แน่ใจว่าภายใต้การดูแลใดบ้าง การประปานครหลวงและวิศวฯโยธาเขตธนบุรีหรือไม่ ทำงานไม่เรียบร้อย รื้อถนนหลายจุด ถนนขรุขระมีแอ่งหลุม(ที่เอาเก้าอี้พลาสติก)มาตั้งขวางถนน รถสวนทางเข้าออกลำบาก
การดำเนินการของเจ้าหน้าที่: ฝ่ายโยธา เขตธนบุรี ได้ตรวจสอบตามข้อร้องเรียนแล้ว พบว่าอยู่ระหว่างดำเนินการปรับปรุงซอยสมเด็จพระเจ้าตากสิน 19 เชื่อมซอย 21 มีการขุดรื้อผิวถนนและบ่อพักท่อระบายน้ำเดิม โดยรถ แบคโฮ ทำให้การจราจรไม่สะดวกและทำให้ฝาบ่อพักกลางถนนชำรุดแตกหัก ทั้งนี้ได้ประสานผู้รับจ้างแก้ไขเบื้องต้นโดยการวางแผ่นเหล็กเป็นการชั่วคราวแล้ว พร้อมทำการติดตั้งป้ายเตือนเพิ่มเติมและอำนวยความสะดวกในการสัญจรของประชาชนในซอยดังกล่าวด้วยแล้ว
ความเห็นของผู้แจ้ง: แผ่นเหล็กที่นำมาวาง เวลามีรถขับผ่านส่งเสียงดังรบกวนยามวิกาลค่ะ อยากให้เร่งการทำงานให้เสร็จโดยเร็ว
พื้นที่: แขวงสำเหร่ เขตธนบุรี กรุงเทพมหานคร